Man dood ná sy huis in Parkwood, JHB afbrandŉ Man is Sondagaand dood toe ŉ brand in sy huis in Parkwood, Johannesburg, uitgebreek het, het nooddienste gesê. Brandbestryders kon die brand blus en het die man se verkoolde oorskot net na 19:00 verwyder, het woordvoerder Robert Mulaudzi gesê. Vermoedelik het die man, in sy 30s, alleen in sy huis in Chesterweg gewoon. Mulaudzi sê die oorsaak van die brand word ondersoek. -SAPA